11/Sv. 54 Službeni list Europske unije 269 32009R0703 5.8.2009. SLUŽBENI LIST EUROPSKE UNIJE L 203/1 UREDBA VIJEĆA (EZ) br. 703/2009 od 27. srpnja 2009. o uvođenju konačne antidampinške pristojbe i konačnoj naplati privremene pristojbe uvedene na uvoz žičanih šipki podrijetlom iz Narodne Republike Kine i prekidu postupka u vezi s uvozom žičanih šipki podrijetlom iz Republike Moldove i Turske VIJEĆE EUROPSKE UNIJE, uzimajući u obzir Ugovor o osnivanju Europske zajednice, uzimajući u obzir Uredbu Vijeća (EZ) br. 384/96 od 22. prosinca 1995. o zaštiti od dampinškog uvoza iz zemalja koje nisu članice Europske zajednice (!) (,Osnovna uredba"), a posebno njezin članak 9., uzimajući u obzir prijedlog koji je podnijela Komisija nakon savjetovanja sa Savjetodavnim odborom, budući da: A. POSTUPAK 1. Privremene mjere Komisija je Uredbom (EZ) br. 112/2009 (?) (Privremena uredba) uvela privremenu antidampinšku pristojbu na uvoz žičanih šipki podrijetlom iz Narodne Republike Kine (NRK) i Republike Moldove (RM). Napominje se da je postupak pokrenut kao rezultat pritužbe koju je podnio Eurofer (podnositelj pritužbe) u ime proizvođača koji predstavljaju većinski udio, u ovom slučaju više od 25 % ukupne proizvodnje žičanih šipki u Zajednici. 2. Daljnji postupak Nakon objave bitnih činjenica i razmatranja na temelju kojih je odlučeno uvesti privremene antidampinške mjere (privremena objava), nekoliko zainteresiranih stranaka dalo je pisane podneske u kojima su obznanile svoje stavove o privremenim nalazima. Strankama koje su to zatražile odobrena je rasprava. Komisija je nastavila tražiti i provjeravati sve podatke koje je smatrala (!) SL L 56, 6.3.1996., str. 1. (2) SL L 38, 7.2.2009., str. 3. potrebnima za svoje konačne nalaze. U tu je svrhu obav- ljen dodatni posjet radi provjere u sljedećem trgovačkom društvu: Proizvođač u Zajednici: — Celsa UK Holding Limited, Cardiff, Ujedinjena Kralje- vina Komisija je također nastavila ispitni postupak s obzirom na aspekte interesa Zajednice i provela je analizu poda- taka sadržanih u odgovorima na upitnik koje su dostavili neki korisnici u Zajednici. Podsjeća se da je, kako je određeno uvodnom izjavom 13. Privremene uredbe, ispitni postupak u vezi s dampingom i štetom obuhvatio razdoblje od 1. travnja 2007. do 31. ožujka 2008. (razdoblje ispitnog postupka ili RIP). U vezi s kretanjima koja su važna za ocjenu štete, Komisija je analizirala podatke koji su  obuhvaćali razdoblje od  2004. do  kraja RIP-a  (razmatrano razdoblje). Neke zainteresirane stranke tvrdile su da je odabir 2004. godine koja je uzeta u obzir za ocjenu štete pogrešan jer je navodno 2004. godina bila iznimno dobra godina u smislu visoke potražnje i profitnih marži. Stoga su tvrdile da bi se 2004. godina trebala isključiti iz razmatranog razdoblja. Napominje se da bi u skladu s člankom 6. stavkom 1. Osnovne uredbe razdoblje ispitnog postupka trebalo obuhvaćati razdoblje koje neposredno prethodi pokre- tanju postupka. Podsjeća se da je trenutni ispitni postupak pokrenut 8. svibnja 2008. Što se tiče ispitivanja kretanja relevantnih za ocjenu štete, ono obično obuh- vaća tri ili četiri godine prije pokretanja, a završava u skladu s razdobljem ispitnog postupka u vezi s dampin- gom. Ova se praksa primijenila u ovom postupku. Stoga se pitanje je li 2004. godina ili bilo koja druga godina koja spada pod razmatrano razdoblje bila iznimna ili ne čini relevantnim za odabir ovog razdoblja.